**ประกาศองค์การบริหารส่วนตำบลหนองไผ่ล้อม**

**เรื่อง สอบราคาจ้างเหมาจัดทำอาหารกลางวันและอาหารว่าง**

**สำหรับนักเรียนศูนย์พัฒนาเด็กเล็ก องค์การบริหารส่วนตำบลหนองไผ่ล้อม**

\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยองค์การบริหารส่วนตำบลหนองไผ่ล้อม อ.หนองสองห้อง จ.ขอนแก่น มีความประสงค์จะสอบราคาจ้างเหมาจัดทำอาหารกลางวันและอาหารว่างประกอบด้วย ๑. ข้าวสวย ๒. กับข้าว ๒ อย่าง โดยสับเปลี่ยนหมุนเวียนไป ๓. ขนมหรือผลไม้ จำนวน ๑ อย่าง ตามจำนวนเด็กนักเรียน ๑๐๖ คน ๆ ละ ๒๐.-บาท / วัน รวม ๖๘ วันทำการ ( ตั้งแต่วันที่ ๒๒ มิถุนายน ๒๕๕๘ จนกว่าจะครบ ๖๘ วันทำการ ) **ราคากลาง ๑๔๔,๑๔๐.-บาท ( -หนึ่งแสนสี่หมื่นสี่พันหนึ่งร้อยสี่สิบบาทถ้วน- ) โดยมีข้อกำหนดดังนี้คือ**

 ๑. ผู้รับจ้างเป็นผู้จัดหาวัสดุในการประกอบอาหารและอุปกรณ์

 ๒. ผู้รับจ้างเป็นผู้บรรจุหีบห่ออาหารด้วยภาชนะที่สะอาดถูกสุขอนามัย มีประโยชน์ทางโภชนาการ มีสารอาหารครบ ๕ หมู่ ไม่ใส่สารปรุงแต่ง ไม่เป็นของหมักของดองและไม่เป็นอาหารรสจัด

 ๓. ผู้รับจ้างจะต้องนำส่งอาหาร ณ ศูนย์พัฒนาเด็กเล็ก

 ๔. ผู้รับจ้างต้องหมุนเวียนรายการอาหารโดยไม่ซ้ำกันภายในรอบสัปดาห์

 ๕. กำหนดส่งมอบอาหารเป็นรายวันก่อนเวลา ๑๐.๓๐ น. ของทุกวันทำการของทางราชการ

 ๖. ส่งมอบและเบิกจ่ายรายเดือน ( ตามปฏิทินการเรียนการสอน )

 ราคากลางในการสอบราคาครั้งนี้ เป็นวันละ ๒๐.-บาท / คน รวม ๖๘ วันทำการ ( ตั้งแต่วันที่ ๒๒ มิถุนายน ๒๕๕๘ จนกว่าจะครบ ๖๘ วันทำการ ) **เป็นเงิน ๑๔๔,๑๔๐.-บาท ( -หนึ่งแสนสี่หมื่น สี่พันหนึ่งร้อยสี่สิบบาทถ้วน- )**

 **ผู้มีสิทธิเสนอราคาจะต้องมีคุณสมบัติดังนี้**

 ๑. เป็นบุคคลธรรมดาหรือนิติบุคคล ที่มีอาชีพรับจ้างทำงานที่สอบราคาจ้างดังกล่าว

 ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

 ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

-๒-

 ๔. ไม่เป็นผู้มีผลประโยชน์ร่วมกันผู้เสนอราคารายอื่นที่เข้าเสนอราคาให้แก่องค์การบริหารส่วนตำบลหนองไผ่ล้อม ณ วันที่ประกาศสอบราคาจ้างเหมา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างเหมาครั้งนี้

 **กำหนดขายและยื่นซองสอบราคา ตั้งแต่วันที่ ๔ มิถุนายน ๒๕๕๘ ถึงวันที่ ๑๗ มิถุนายน ๒๕๕๘** ณ ที่ทำการองค์การบริหารส่วนตำบลหนองไผ่ล้อม ในวันและเวลาราชการ และ**กำหนดขายและยื่นซองสอบราคาในวันที่ ๑๘ มิถุนายน ๒๕๕๘ ตั้งแต่เวลา ๐๘.๓๐ น. ถึง ๑๖.๓๐ น. ณ ศูนย์รวมข้อมูลข่าวสารการซื้อการจ้าง องค์การบริหารส่วนตำบลระดับอำเภอ ชั้น ๒** **อำเภอหนองสองห้อง จังหวัดขอนแก่น** **และกำหนดเปิดซองสอบราคา ในวันที่ ๑๙ มิถุนายน ๒๕๕๘ ตั้งแต่เวลา ๐๙.๐๐ น. เป็นต้นไป ณ ศูนย์รวมข้อมูลข่าวสารการซื้อการจ้าง องค์การบริหารส่วนตำบลระดับอำเภอ ชั้น ๒**

ผู้สนใจติดต่อ / รับซื้อเอกสารสอบราคา **ราคาชุดละ ๕๐๐.-บาท** สามารถติดต่อขอรับซื้อเอกสารสอบราคา และสามารถยื่นซองสอบราคาได้โดยตรงต่อเจ้าหน้าที่รับซองสอบราคาได้ **ณ ส่วนการคลังองค์การบริหารส่วนตำบลหนองไผ่ล้อม ได้ระหว่างวันที่ ๔ เดือน มิถุนายน พ.ศ. ๒๕๕๘ – วันที่ ๑๘ เดือน มิถุนายน พ.ศ. ๒๕๕๘ ตั้งแต่เวลา ๐๘.๓๐ น. – ๑๖.๓๐ น.**  **เว้นวันหยุดราชการและวันหยุดนักขัตฤกษ์** และผู้ที่สนใจสามารถติดต่อขอรับซื้อเอกสารสอบราคาและยื่นซองสอบราคาได้โดยตรงต่อเจ้าหน้าที่รับซองสอบราคาได้  **ณ ศูนย์รวมข้อมูลข่าวสารการซื้อการจ้าง องค์การบริหารส่วนตำบลระดับอำเภอ ชั้น ๒** **อำเภอหนองสองห้อง จังหวัดขอนแก่น ได้ในวันที่ ๑๘ เดือน มิถุนายน พ.ศ. ๒๕๕๘** ดูรายละเอียดได้ที่ [**www.gprocurement.go.th**](http://www.gprocurement.go.th)**,** [**www.nongphailom.go.th**](http://www.nongphailom.go.th)หรือสอบถามทางโทรศัพท์หมายเลข ๐๔๓ – ๒๑๐๓๕๗ ในวันและเวลาราชการ

ประกาศ ณ วันที่ ๔ เดือน มิถุนายน พ.ศ. ๒๕๕๘



 (ลงชื่อ)

(นายสิทธิศักดิ์ แก้วหาวงศ์)

นายกองค์การบริหารส่วนตำบลหนองไผ่ล้อม

### เอกสารสอบราคาจ้าง เลขที่ ๓ / ๒๕๕๘

**สอบราคาจ้างเหมาจัดทำอาหารกลางวันและอาหารว่างสำหรับนักเรียน**

**ศูนย์พัฒนาเด็กเล็กขององค์การบริหารส่วนตำบลหนองไผ่ล้อม**

 **ตามประกาศองค์การบริหารส่วนตำบลหนองไผ่ล้อม ลงวันที่ ๔ มิถุนายน ๒๕๕๘**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

องค์การบริหารส่วนตำบลหนองไผ่ล้อม ซึ่งต่อไปนี้เรียกว่า “องค์การบริหารส่วนตำบล” มีความประสงค์สอบราคาจ้างเหมาจัดทำอาหารกลางวันและอาหารว่างประกอบด้วย ๑. ข้าวสวย ๒. กับข้าว ๒ อย่าง โดยสับเปลี่ยนหมุนเวียนไป ๓. ขนมหรือผลไม้ จำนวน ๑ อย่าง ตามจำนวนเด็กนักเรียน ๑๐๖ คน ๆ ละ ๒๐.-บาท / วัน รวม ๖๘ วันทำการ ( ตั้งแต่วันที่ ๒๒ มิถุนายน ๒๕๕๘ จนกว่าจะครบ ๖๘ วันทำการ ) **ราคากลาง ๑๔๔,๑๔๐.-บาท ( -หนึ่งแสนสี่หมื่นสี่พันหนึ่งร้อยสี่สิบบาทถ้วน- )**

โดยมีข้อแนะนำและข้อกำหนด ดังต่อไปนี้

๑. เอกสารแนบท้ายเอกสารสอบราคา

 ๑.๑ แบบรูปรายการละเอียด

 ๑.๒ แบบใบเสนอราคา

 ๑.๓ แบบสัญญาจ้าง

 ๑.๔ แบบหนังสือค้ำประกัน (หลักประกันสัญญา)

๒. คุณสมบัติของผู้เสนอราคา

๒.๑ ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบล

๒.๒ ผู้เสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

๒.๓ ผู้เสนอราคาจะต้องเป็นนิติบุคคล มีผลงานก่อสร้างประเภทเดียวกันกับงานที่สอบราคาจ้างในวงเงินไม่น้อยกว่า - บาท และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ

๓. หลักฐานการเสนอราคา

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา ดังนี้

 ๓.๑ สำเนาบัตรประจำตัวประชาชนและสำเนาทะเบียนบ้านพร้อมทั้งรับรองสำเนาถูกต้อง

 ๓.๒ สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม ( ถ้ามี ) พร้อมทั้งรับรองสำเนาถูกต้อง

-๒-

 ๓.๓ หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

 ๓.๔ บัญชีรายการเอกสารทั้งหมดที่ได้ยื่นพร้อมกับซองสอบราคา

 ๔. การยื่นซองสอบราคา

 ๔.๑ ผู้เสนอราคาต้องยื่นเสนอราคาโดยการเสนอราคารวม ตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้นและจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจนจำนวนเงินที่เสนอจะต้องระบุตรงกันทั้งตัวเลขและตัวอักษร โดยไม่มีการขูด ลบ หรือแก้ไข หากมีการขูด ลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคา พร้อมประทับตรา ( ถ้ามี ) กำกับไว้ด้วยทุกแห่ง

 ๔.๒ ผู้เสนอราคาจะต้องกรอกปริมาณวัสดุและราคาในบัญชีรายการให้ครบถ้วนในการเสนอราคา ให้เสนอราคาเป็นเงินบาท และเสนอราคาเพียงราคาเดียว โดยเสนอราคารวมและหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือถ้าตัวเลขและตัวหนังสอไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว

 ราคาที่เสนอ จะต้องเสนอกำหนดยืนราคา **ไม่น้อยกว่า ๙๐ วันทำการ** นับแต่วันเปิดซองสอบราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้

 ๔.๓ ผู้เสนอราคาจะต้องเสนอกำหนดเวลาดำเนินการแล้วเสร็จ ไม่เกิน ๑ วัน นับถัดจากวันลงนามในสัญญาจ้างหรือวันที่ได้รับแจ้งจากองค์การบริหารส่วนตำบลหนองไผ่ล้อม ให้เริ่มทำงาน

 ๔.๔ ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปรายละเอียด ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

 ๔.๕ ผู้เสนอราคาจะต้องยื่นซองสอบราคาที่ปิดผนึกซองเรียบร้อย จ่าหน้าซองถึง ประธานคณะกรรมการเปิดซองสอบราคา โดยระบุไว้ที่หน้าซองว่า  **“ใบเสนอราคาตามเอกสารสอบราคาเลขที่ ๓ / ๒๕๕๘” สามารถยื่นได้โดยตรง ต่อเจ้าหน้าที่รับซองสอบราคาได้ ณ ส่วนการคลัง องค์การบริหารส่วนตำบลหนองไผ่ล้อม ระหว่างวันที่ ๔ – ๑๗ เดือน มิถุนายน พ.ศ. ๒๕๕๗ ตั้งแต่เวลา ๐๘.๓๐ น. - เวลา ๑๖.๓๐ น. เว้นวันหยุด ราชการและวันหยุดนักขัตฤกษ์ และสามารถยื่นซองสอบราคาได้โดยตรงต่อเจ้าหน้าที่รับซองสอบราคาได้ ณ ศูนย์รวมข้อมูลข่าวสารการซื้อการจ้างองค์การบริหารส่วนตำบลระดับอำเภอ ชั้น ๒ อำเภอหนองสองห้อง จังหวัดขอนแก่น ในวันที่ ๑๘ เดือนมิถุนายน พ.ศ. ๒๕๕๘ ตั้งแต่ เวลา ๐๘.๓๐ น. – ๑๖.๓๐ น. และคณะกรรมการเปิดซองสอบราคาจะเปิดซองสอบราคา**

-๓-

**ในวันที่ ๑๙ เดือน มิถุนายน พ.ศ. ๒๕๕๘ ณ ศูนย์รวมข้อมูลข่าวสารองค์การบริหารส่วนตำบลระดับอำเภอ อำเภอหนองสองห้อง จังหวัด­ขอนแก่น** **ตั้งแต่เวลา ๐๙.๐๐ น. เป็นต้นไป**

๕. หลักเกณฑ์และสิทธิในการพิจารณาราคา

 ๕.๑ ในการสอบราคาครั้งนี้ องค์การบริหารส่วนตำบลจะพิจารณาตัดสิน**โดยพิจารณาจากราคารวม**

 ๕.๒ หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ ๓ หรือยื่นซองสอบราคาไม่ถูกต้องตามข้อ ๔ แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือที่ผิดแผกไปจากเงื่อนไขของเอกสารสอบราคาในส่วนที่ไม่ใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น

 ๕.๓ องค์การบริหารส่วนตำบลสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณี ดังต่อไปนี้

 (๑)ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบล

 (๒) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา

 (๓) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

 (๔) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้

 ๕.๔ ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

 ๕.๕ องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุดหรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด

-๔-

ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงาน หากมีเหตุที่เชื่อถือได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคาในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินตามสัญญาได้ คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและเสนอหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์ หากคำชี้แจงไม่เป็นที่รับฟังได้ องค์การบริหารส่วนตำบลมีสิทธิที่จะไม่รับราคาของผู้เสนอราคา นั้นได้

 ๖. การทำสัญญาจ้าง

 ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ ๑.๓ กับองค์การบริการส่วนตำบล**ภายใน...๗...วัน** นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงิน - เท่ากับของราคาค่าจ้างที่สอบราคาได้ ให้องค์การบริหารส่วนตำบลยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้

 ๖.๑ เงินสด

๖.๒ เช็คที่ธนาคารสั่งจ่ายให้แก่องค์การบริหารส่วนตำบล โดยเป็นเช็คลงวันที่ที่ทำ

สัญญาหรือก่อนหน้านั้นไม่เกิน ๓ วันทำการของทางราชการ

 ๖.๓ หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ ๑.๔

 ๖.๔ พันธบัตรรัฐบาลไทย

 ๖.๕ หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว โดยอนุโลมให้ใช้ตามตัวอย่างหนังสือ ค้ำประกันของธนาคารตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน ๑๐ ล้านบาท)

 หลักประกันนี้จะคืนให้โดยไม่มีดอกเบี้ยภายใน - วัน นับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว

๗. ค่าจ้างและการจ่ายเงิน (สัญญาเป็นราคาเหมารวม)

 องค์การบริหารส่วนตำบลจะจ่ายเงินค่าจ้าง โดยแบ่งจ่ายเป็นงวด ๆ ตามวันเวลาทำการในปฏิทินของแต่ละเดือนจนครบจำนวน ๖๘ วันทำการ **รวมเป็นเงินทั้งสิ้น ๑๔๔,๑๔๐.-บาท ( -หนึ่งแสน สี่หมื่นสี่พันหนึ่งร้อยสี่สิบบาทถ้วน- )**

-๕-

 ๘. อัตราค่าปรับ

 ค่าปรับตามแบบสัญญาจ้างจะกำหนดในอัตราร้อยละ ๑๐ ของค่าจ้างตามสัญญาต่อวัน

 ๙. การรับประกันความชำรุดบกพร่อง

 ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ ๑.๓ แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า…-…เดือน…-…ปี นับถัดจากวันที่องค์การบริหารส่วนตำบลได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดังเดิมภายใน - วัน นับถัดจากวันที่ได้รับแจ้งความชำรุดบกพร่อง

 ๑๐. ข้อสงวนสิทธิในการเสนอราคาและอื่นๆ

 ๑๐.๑ เงินค่าจ้างเหมาจัดทำอาหารกลางวันให้แก่เด็กนักเรียนในศูนย์พัฒนาเด็กเล็กองค์การบริหารส่วนตำบลหนองไผ่ล้อมสำหรับงานจ้างครั้งนี้ ได้มาจากข้อบัญญัติงบประมาณรายจ่ายประจำปีงบประมาณ ๒๕๕๘ ในแผนงานการศึกษา งานระดับก่อนวัยเรียนและประถมศึกษา หมวดค่าใช้สอย ข้อ ๑.๓.๑ ( ๓ ) เพื่อจ่ายเป็นค่าจ้างเหมาจัดทำอาหารกลางวันสำหรับเด็กก่อนวัยเรียนศูนย์พัฒนาเด็กเล็กองค์การบริหารส่วนตำบลหนองไผ่ล้อม

 ๑๐.๒ เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามผลการสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคา ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวี ดังนี้

 (๑) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชย์นาวีภายใน ๗ วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

 (๒) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชย์นาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

 (๓) ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชย์นาวี

-๖-

 ๑๐.๓ ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุไว้ในข้อ ๖ องค์การบริหารส่วนตำบลหนองไผ่ล้อม อาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

 ๑๐.๔ องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)

๑๑. มาตรฐานฝีมือช่าง

 -

 ๑๒. ในระหว่างระยะเวลาการจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

องค์การบริหารส่วนตำบลหนองไผ่ล้อม

 (ลงชื่อ)

(นายสิทธิศักดิ์ แก้วหาวงศ์)

นายกองค์การบริหารส่วนตำบลหนองไผ่ล้อม

วันที่ ๔ เดือน มิถุนายน พ.ศ. ๒๕๕๘